*31. számú előterjesztés*

Bátaszék Város Önkormányzata 2021. évi költségvetésének elfogadása

|  |
| --- |
| **Előterjesztő:** Dr. Bozsolik Róbert polgármester  **Készítette**: Nagyné Gyura Györgyi pénzügyi irodavezető  Adorján Viktória pénzügyi ügyintéző    **Törvényességi ellenőrzést végezte:** Kondriczné dr. Varga Erzsébet  jegyző |

## Tisztelt Képviselő-testület!

Az Országgyűlés elfogadta Magyarország 2021. évi központi költségvetéséről szóló 2020. évi XC. törvényt. A törvény alapján megterveztük Bátaszék Város Önkormányzata feladataihoz igénybe vehető központi forrásokat, a költségvetés készítése során alkalmaztuk a központi jogszabályokban és a helyi önkormányzati rendeletekben meghatározott előírásokat.

Az önkormányzatok központi finanszírozása 2021. évben is az önkormányzati feladatellátáshoz igazodó, feladattípusú támogatási rendszerben történik.

Magyarország 2021. évi központi költségvetéséről szóló 2020. évi XC. törvény 2. melléklete a helyi önkormányzatok működésének általános támogatását, a 3. melléklet a helyi önkormányzatok kiegészítő támogatásának területét, mértékét határozza meg.

Az önkormányzatok kötelező feladatai továbbra is a törvényi előírások alapján, az önkormányzatok eltérő adottságait is figyelembe véve kerülnek finanszírozásra.

1. **A Kormány gazdaságpolitikája röviden**

A globális világjárvány negatív hatásai hazánkban is felülírták a korábbi gazdasági kilátásokat, így a magyar gazdaságpolitika elsődleges célja az eddig elért eredmények megőrzése, a munkahelyek védelme, új munkahelyek teremtése, a gazdaság védelme és újraindítása. Az elmúlt évek gazdaságpolitikájának köszönhetően a koronavírus-járvány egy kiegyensúlyozott szerkezetű gazdaságot ért 2020 márciusában. (Ez Városunk gazdaságpolitikájára is igaz).

A koronavírus-járvány okozta kihívások kezelése és a negatív hatások enyhítésére, a hátrányos következmények azonban így is számottevőek, és kihatással lesznek a következő évek gazdasági-társadalmi folyamataira. Az egészségvédelmet követően a magyar gazdaságpolitika legfontosabb feladata a munkahelyek megvédése és új munkahelyek teremtése a gazdaság újraindítása révén, továbbá a család- és nyugdíjas-védelem garantálása, valamint a világjárvány hatásainak következtében kiesett ágazatok támogatása.

A 2021. évi költségvetés célja, hogy a gazdaság újraindításával Magyarország visszaállhasson a korábbi, európai szinten is kiemelkedő növekedési pályára, és így minden ember megélhetése biztonságban legyen.

1. **Helyi önkormányzatok költségvetése**

Az Mötv. szerint a helyi közügyek, illetve a helyben biztosítható közfeladatok:

* településfejlesztés, településrendezés;
* településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);
* a közterületek, valamint az önkormányzat tulajdonában álló közintézmény elnevezése;
* egészségügyi alapellátás, az egészséges életmód segítését célzó szolgáltatások;
* környezet-egészségügy (köztisztaság, települési környezet tisztaságának biztosítása, rovar- és rágcsálóirtás);
* óvodai ellátás;
* kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
* gyermekjóléti szolgáltatások és ellátások;
* szociális szolgáltatások és ellátások, amelyek keretében települési támogatás állapítható meg;
* lakás- és helyiséggazdálkodás;
* a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;
* helyi környezet- és természetvédelem, vízgazdálkodás, vízkárelhárítás;
* honvédelem, polgári védelem, katasztrófavédelem, helyi közfoglalkoztatás;
* helyi adóval, gazdaságszervezéssel és a turizmussal kapcsolatos feladatok;
* a kistermelők, őstermelők számára - jogszabályban meghatározott termékeik - értékesítési lehetőségeinek biztosítása;
* sport, ifjúsági ügyek;
* nemzetiségi ügyek;
* közreműködés a település közbiztonságának biztosításában;
* helyi közösségi közlekedés biztosítása;
* hulladékgazdálkodás;
* távhőszolgáltatás;
* víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

1. **Bátaszék Város Önkormányzatának költségvetése**

*(A főszámokat a Kv\_ 1.1 sz. melléklet tartalmazza)*

Bátaszék Város Önkormányzatának költségvetés tervezete összhangban van 2020-2024-es időszakra elfogadott Gazdasági Programmal és Fejlesztési Tervvel, 37/2020. (II.26), mely alapján a megfogalmazott alapelvek az önkormányzat legfontosabb céljait hűen tükrözik.

A 2021. évre megfogalmazott költségvetési alapelvek a következők:

1. Takarékos, átlátható és biztonságos működtetés.
2. A kötelezően ellátandó feladatok biztosítása.
3. A szociálisan rászorultak támogatása.
4. Az elindított beruházások megvalósítása, a forrás biztosítása.
5. Tudatos városüzemeltetés és fejlesztés.
6. Az önkormányzat többségi tulajdonában lévő gazdasági társaságok részvétele az önkormányzati feladatok ellátásában.
7. Pályázatok figyelése, kapcsolódás az aktuális pályázatokhoz, a pályázatok önrészének megteremtése.

**III.1 Jogszabályi háttér**

1. A költségvetési törvényben az előző évekhez képest jelentős változás, hogy a települési önkormányzatokat nem illeti meg a gépjárművek után beszedett adó 40 %-a, mely a város esetén közel 20 millió Ft bevétel kiesést eredményez. A feladat a bevételekkel együtt átkerült a Nemzeti Adó- és Vámhivatalhoz.
2. A Kormány döntése alapján 2020-ban visszamenőleges hatállyal 2 %-ról 1 %-ra csökkentésre került a kis és középvállalkozók helyi iparűzési adójának mértéke. Továbbá a világjárvány is negatív hatással volt a vállalkozások bevételeire, ezért ebben az évben jelentős iparűzési adó kiesés várható. A *4/2021. (I.14.) Kormányrendelet a vészhelyzettel összefüggésben a huszonötezer főnél nem nagyobb lakosságszámú települési önkormányzatok támogatási programjáról* ígéretet tett a 2021. évben kiseső iparűzési adóbevételének összegével megegyező összegben nyújtandó költségvetési támogatásra, de ennek a pontos összegét a felmérésig nem tudjuk ezért ennek betervezésére sincs még lehetőség.
3. 2021. február 1-től változik a minimálbér és a garantált bérminimum. A minimálbér a korábbi bruttó 161.000 Ft-ról 167.400 Ft-ra nő, a garantált bérminimum pedig a tavalyi bruttó 210.600 Ft-ról 219.000 Ft-ra változik. Amennyiben 2021. július 1-től csökkenne a szociális hozzájárulási adó, akkor a minimálbér 169.000 Ft-ra, a bérminimum pedig 221.600 Ft-ra növekszik, de ez még a 2020. évi versenyszféra reálbér növekményének (6 % feletti) függvénye.
4. Változatlan a közalkalmazotti bértábla, továbbá a köztisztviselői illetményalap is 38.650 Ft maradt a törvény szerint. Viszonyt 2021-ben is lehetőséget biztosít a jogalkotó, hogy a 61. § (6) bekezdésében szereplő összegtől a Képviselő-testület magasabb összeget állapíthasson meg a polgármesteri hivatal, közös önkormányzati hivatal közszolgálati tisztviselőire vonatkozóan. Bátaszék Város Képviselő-testülete ezt a 17/2020. (XII.01.) önkormányzati rendeletében 50.000 Ft összegben határozta meg.
5. A cafetéria juttatás tekintetében a 2020. évre meghatározott keretösszeg nem változott, továbbra is bruttó 250.000 Ft az éves keret.
6. A közbeszerzési értékhatárok a Költségvetési törvény 74. § (1) bekezdése alapján:

* árubeszerzés esetében 15 millió Ft
* építési beruházás esetében 50 millió Ft
* építési koncesszió esetében 100 millió Ft
* szolgáltatás megrendelése esetén 15 millió Ft
* szolgáltatási koncesszió esetében 30 millió Ft.

**III.2 Bevételek tervezése**

Bátaszék Város Önkormányzatának 2021. évi költségvetés tervezetében szereplő bevételek és kiadások a törvényi előírásnak megfelelően a 4/2013. (I.11.) kormányrendelet az államháztartás számviteléről 15. mellékletében meghatározott rovatrend szerint kerültek megtervezésre.

A költségvetési rendeletben szereplő bevételi jogcímek részletezése:

|  |  |
| --- | --- |
| Önkormányzat működési támogatásai | 566 871 689 |
| Működési célú támogatások államháztartáson belülről | 96 003 600 |
| Felhalmozási célú támogatások államháztartáson belülről | 41 366 639 |
| Közhatalmi bevételek | 253 600 000 |
| Működési bevételek | 35 156 820 |
| Felhalmozási bevételek | 11 107 000 |
| Működési célú átvett pénzeszközök | - |
| Felhalmozási célú átvett pénzeszközök | 10 000 000 |
| **Költségvetési bevételek összesen:** | **1 014 105 748** |
| Hitel-, kölcsönfelvétel államháztartáson kívülről | - |
| Belföldi értékpapírok bevételei | - |
| Költségvetési maradvány igénybevétele | 277 631 252 |
| **Finanszírozási bevételek összesen:** | **277 631 252** |
| **BEVÉTELEK ÖSSZESEN:** | **1 291 737 000** |

A táblázat tartalmának részletezése:

*Önkormányzatok működési támogatása:*

A 2021. évi költségvetési törvény 2. melléklete tartalmazza azokat a normatív támogatásokat, melyeket a központi költségvetésből leigényelhetnek az önkormányzatok. Itt jelenik meg a

* Helyi önkormányzatok működésének általános támogatása, mely magába foglalja az önkormányzati hivatal, közös önkormányzati hivatalok működésének támogatását, a településüzemeltetéssel kapcsolatos támogatásokat (zöldterület gazdálkodás támogatása, közvilágítás támogatása, köztemető támogatása, közutakkal kapcsolatos feladatok támogatása, egyéb önkormányzati feladatok támogatása, valamint a lakott területtel kapcsolatos feladatok támogatása.
* A települési önkormányzatok egyes köznevelési feladatainak támogatása, az óvodaműködtetési, az óvodában foglalkoztatott pedagógusok bértámogatása, a pedagógusok és pedagógus szakképzettséggel rendelkező segítők minősítéséből adódó többletkiadások, a nemzetiségi pótlék és az óvodában foglalkoztatott pedagógusok munkáját közvetlenül segítők támogatása jelenti.
* A települési önkormányzatok egyes szociális, gyermekjóléti, étkeztetési feladatainak támogatása jogcímen kerül finanszírozásra a települési önkormányzatok szociális, gyermekjóléti feladatai, a bölcsőde támogatása, a települési önkormányzatok által biztosított egyes szociális szakosított ellátások (személyi gondoskodás, házi segítségnyújtás, időskorúak nappali intézményi ellátása, szociális étkeztetés). Továbbá itt kerül finanszírozásra az intézményi étkeztetés, valamint a diákok részére nyújtott szünidei étkezés is.
* Települési önkormányzatok nyilvános könyvtári és közművelődési feladatainak támogatása a települési önkormányzat lakosságszámának alapján illeti meg az önkormányzatot.

Ezek a normatívák igényelhetők a törvény alapján a központi költségvetésből. Az igénylés a tárgyévet megelőző év novemberében történik és a tárgyévben 2 alkalommal van lehetőség (májusban és októberben) a mutatószámok módosítására, a tényleges létszámhoz való igazítására. Az Önkormányzat működési támogatása sorban megjelenő **566 871 689 Ft** tehát a fenti feladatok ellátásához nyújtott állami támogatás összege. Részletesen a *Kv\_5. sz. tájékoztató melléklete* tartalmazza.

2021-től beszámítás jogcím alatt nem került elvonásra összeg, viszont helyette életbe lépett a szolidaritási hozzájárulás, melynek teljesítése az önkormányzati nettó finanszírozás keretében történik és mértékét az önkormányzat egy lakosra jutó iparűzési adóerő-képességének függvényében állapítják meg. Önkormányzatunk esetében ez az elvonásra kerülő összeg **27 168 578 Ft**, (a megállapított normatív támogatás 4,8 %-a) melyet a kiadásaink között szerepeltetünk.

Az önkormányzatot megillető 2021. évi normatíva összege a 2020. októberi normatíva változáshoz képest 48 500 e Ft-al magasabb. Az egyes jogcímeken belül is változások voltak, így a települési önkormányzatok működésének általános támogatásai nőttek 43 400 e Ft-tal, de a szociális és gyermekjóléti feladatokra fordítható támogatás 13 000 e Ft-tal csökkent, továbbá a nevelési terület is 18 500 e Ft-tal magasabb támogatást kapott a szagágazati pótlékok változása miatt, de a szolidaritási hozzájárulás (27 170 e Ft) levonása utáni normatíva összege így 539 703 e Ft 2021-ben. (Ezt a levonást majd a kiadások között szerepeltetjük.)

*Működési célú támogatások államháztartáson belülről* sorba 96 004 e Ft-ot terveztük be az Önkormányzat bevételei közé. Itt jelenik meg a TETT által működési kiadásokra biztosított 60.075 e Ft keretösszeget, mely megegyezik a 2020. évi tervezett összeggel. Továbbá 20 359 e Ft bevételt terveztünk az NEAK-tól érkező finanszírozásra, a IV. sz háziorvosi rendelő fenntartásával kapcsolatosan. (*Részletesen a Kv\_8.sz. tájékoztató táblában.)* 2 100 e Ft biztosítja a folyamatban lévő közfoglalkoztatotti támogatást. Bátaszéki Közös Önkormányzati Hivatal bevételei pedig itt tartalmazzák a társtelepülések által vállalt KÖH hozzájárulást 2 300 e Ft összegben, valamint a 2 Társulás részére létszámarányosan fizetendő hozzájárulást, az ESZGY-hez 4 552 e Ft, a MOB működéséhez pedig 6 618 e Ft összegben.

A felhalmozási célú támogatások államháztartáson belülről sorba került betervezésre az a további 20 000 e Ft, mely szintén a TETT támogatásból kerül finanszírozásra felújítási célra. Itt került betervezésre a már elnyert, de még folyamatban lévő, vagy lezajlott, de még véglegesen nem elszámolt pályázatok összege, összesen 41 367 e Ft. *(Részletesen Kv\_8. tájékoztató táblázatban kerültek felsorolásra.)*

*A közhatalmi bevételek* között került betervezésre 32 M Ft magánszemélyek kommunális adója címen, mely megegyezik az előző évi tervezett és ténylegesen befolyt összeggel. Az adó mértéke változatlan maradt 13.000 Ft/év/adótárgy.

Gépjárműadó bevétellel nem terveztünk, mivel a korábban említettek szerint erre már nem vagyunk jogosultak.

Az iparűzési adó soron a tavalyi 320 millió forinthoz képest jelentősen lecsökkentett összeget 220 millió Ft-ot terveztünk, mivel a kis és közép vállalkozások adójának mértéke 2 %-ról 1 %-ra mérséklődött, továbbá figyelemmel kellett lennünk a 2020. év során a vállalkozókat is jelentősen érintő globális világjárvány várható negatív következményeire. Ez a kieső 100 millió Ft alapjaiban átírta a 2021. évi költségvetés tervezetet. A *4/2021. (I.14.) Kormányrendelet a vészhelyzettel összefüggésben a huszonötezer főnél nem nagyobb lakosságszámú települési önkormányzatok támogatási programjáról* ígéretet tett a 2021. éviben kiseső iparűzési adóbevételének összegével megegyező összegben nyújtandó költségvetési támogatásra, de ennek a pontos összegét a felmérésig nem tudjuk, ezért ennek betervezésére sincs még lehetőség.

Itt terveztük be az 500 e Ft talajterhelési díjat is, mely évről évre csökken, de ennek a csökkenésnek a pozitív oldala, hogy egyre több háztartás kerül rákötésre a városi szennyvíz hálózatra, illetve itt került betervezésre 1 100 e Ft összegben pótlékok, egyéb közhatalmi bevételek. *(Részletesen a Kv\_4. sz. melléklet tartalmazza)*

A *működési bevételeink* között került betervezésre az önkormányzat tulajdonában lévő ingatlanok és egyéb vagyontárgyak bérbeadásának, használatának díja, a továbbszámlázott közvetített szolgáltatások, valamint ezek áfa vonzatai. Az érvényben lévő 603/2020. (XII.18) Kormányrendelet értelmében emelés itt sem történt. A Kormányrendelet előírja, hogy 2021. január 1 és 2021. december 31 közötti időszakban a helyi önkormányzatoknak, az általuk fenntartott költségvetési szerveknek, valamint a helyi önkormányzat többségi részesedésével működő gazdasági társaságoknak az általuk nyújtott szolgáltatásokért díjat emelni nem lehet. A KÖH részére itt kerültek betervezésre a közvetített szolgáltatások ellenértékei, valamint ezek áfa vonzata, és a Könyvtárnál pedig a könyvtári szolgáltatások díjai.

*Felhalmozási bevételeink* között terveztük be 11 107 e Ft értékben a 279/2020. (XI.20.) sz. önkormányzati határozat értelmében az értékesítésre kerülő földterületet. *(Részletesen a Kv\_4. sz. melléklet tartalmazza)*

*Egyéb felhalmozási célú pénzeszköz* soron szerepel a Teleki László Alapítvány által a Bátaszéki Tájház felújítására jóváhagyott összeg második részlete, 10 millió Ft. *(Részletesen a Kv\_4. sz. melléklet tartalmazza*). A Tájház felújítására összesem 20 millió Ft támogatás került megítélésre, az első részlet már 2020-ban megérkezett, ezt a pénzmaradvány összege foglalja magába.

Ezekből a tételekből áll össze a *Költségvetési bevétel összesen* sora, mely **1 014 106 e Ft**.

Bátaszék Város Önkormányzatának teljes **BEVÉTELE ÖSSZESEN** az előző évek pénzmaradványának igénybevételével együtt összesen **1 291 737 000 Ft**.

A 2021. költségvetési évben az önkormányzatok feladatellátásának alul finanszírozásából adódó forráshiány megszüntetése az előző évi pénzmaradvány terhére előreláthatólag megoldható.

**III.3. Kiadások tervezése:**

A költségvetési rendeletben szereplő kiadási jogcímek részletezése:

|  |  |
| --- | --- |
| Személyi juttatások | 187 940 460 |
| Munkaadókat terhelő járulékok és szociális hozzájárulási adó | 28 833 247 |
| Dologi kiadások | 156 671 021 |
| Ellátottak pénzbeli juttatásai | 11 450 000 |
| Egyéb működési célú kiadások | 637 524 017 |
| Tartalék | 59 864 000 |
| Beruházások | 110 387 438 |
| Felújítások | 72 684 504 |
| Egyéb felhalmozási kiadások | 2 629 941 |
| **Költségvetési kiadások összesen:** | **1 267 984 628** |
| **Finanszírozási kiadások összesen: (belföldre)** | **23 752 372** |
| **KIADÁSOK ÖSSZESEN:** | **1 291 737 000** |

A 2021. évi költségvetési kiadások tervezett előirányzata 1 267 984 628 Ft, melyet a finanszírozású célú pénzügyi műveletek kiadásai (pénzmaradvány) 23 752 372 Ft-tal egészítenek ki, így összesen **1 291 737 000 Ft** kiadással számoltunk, mely 33,5 %-kal elmaradaz előző évi eredeti előirányzattól. (1 724 910 e Ft)

A költségvetési táblázat szerkezete úgy épül fel, hogy a költségvetési kiadások között szerepeltetjük a Bátaszék Város Önkormányzata, a Közös Önkormányzati Hivatal, valamint a Keresztély Gyula Könyvtár munkatársai részére kifizetett személyi jellegű juttatásokat, illetve az ezeket terhelő munkaadói járulékokat, valamint dologi kiadásokat és beruházási, felújítási várható költségeket. A Társulások részére nyújtott támogatásokat pedig a Támogatásértékű működési kiadások között jelentetjük meg, mivel azoknak a tételes összege saját költségvetéseikben szerepel. *(Részletesen a Kv\_6. sz. Tájékoztató táblán látható).*

Személyi juttatások:

A személyi juttatások keretében terveztük meg a rendszeres (munkabérek) és nem rendszeres egyéb kifizetéseket (közlekedési költségtérítés, cafetéria, bankszámlavezetési díj, jubileumi jutalom, megbízási díjak).

A minimálbér és bérminimum tekintetében tervezésnél csak 2021. február 1-től érvényes, törvényesen kihirdetett összeggel számoltunk. Amennyiben 2021. július 1-től realizálódik ezen összegek növekedése, illetve ezzel együtt a járulékok csökkenése, akkor azt majd előirányzat módosítás keretében terjesztjük elő.

Bátaszék Város Önkormányzatának létszáma a tavalyi évhez képest 1 főről 2-re változott. A IV. háziorvosi körzet feladat-ellátását 2021.01.01-től átmenetileg Bátaszék Város Önkormányzata vette át, ahol helyettesítő orvos látja el a feladatokat és az ápoló átkerült az önkormányzati állományba.

A Közös Önkormányzati Hivatalnál 30 fő közszolgálati tisztviselő foglalkoztatásával terveztünk és 2 fő 4 órás Munka törvénykönyve alapján foglalkoztatott munkatárssal. Az előző évhez képest az álláshelyek száma nem változott. A köztisztviselői illetményalap és a minimálbér, valamint a garantált bérminimum részletezése már a II.1. pontban a Jogszabályi háttér részben kimutatásra került, a bérek ennek alapján kerültek megtervezésre, illetve a munkavállalók megbecsülése és megtartása érdekében 3 %-os béremelkedést terveztünk be a Közös Önkormányzati Hivatalnál.

Keresztély Gyula Városi Könyvtár munkatársainak létszáma továbbra is 2 fő. Részükre szintén a rendszeres béreknél a 3 %-os emelés, valamint a nem rendszer bérek tekintetében a bankszámlavezetési díj került betervezésre.

Bátaszék Város Önkormányzata továbbra is két társulásban vesz részt gesztorként. A Mikrotérségi Óvoda és Bölcsőde Intézmény-fenntartó Társulás, valamint a Bátaszék és Környéke Önkormányzatainak Egészségügyi, Szociális és Gyermekjóléti Társulása. Mindkét Társulás a működésének lebonyolításához egy-egy intézményt hozott létre. (MOB és Gondozási Központ). A finanszírozásuk az eddigi rendnek megfelelően 2 forrásból történik: állami támogatás, melyet Bátaszék Város Önkormányzata igényel le, valamint a társulásban részt vevő önkormányzatok létszám és feladatarányos hozzájárulásából.

A két társulásban alkalmazott munkatársak bére ugyan nem itt a személyi juttatások soron kerül betervezésre, hanem minden kiadásukkal együtt az Egyéb működési célú támogatások ÁH-n belülre soron, de teljes kép miatt itt szeretném bemutatni az ott dolgozók személyi juttatásait:

A MOB közalkalmazottainak létszáma az előző évivel azonos 64,69 fő. Az óvoda ellátás tekintetében az óvópedagógusok bére 2020. júliustól ismételten központilag rendezésre került, a szakmai ágazati pótlék szabályozásával. A nevelést, oktatást közvetlenül segítő dajkák, óvódatitkár, és pedagógiai asszisztensek bére a minimálbér és garantál bérminimum rendezésen felül a nevelést-oktatást segítők (NOKS) kötelező 10 %-os pótlékára előírt – minimálbér emelkedésének arányában – rendezésre kerültek. A konyhai dolgozókra viszont csak a minimálbér és garantált bérminimum összegei vonatkoznak a közalkalmazotti bértáblázat szerint, ezért részükre a központi intézkedések mellett 15 000 Ft/fő juttatást tartalmaz a tervezet az előző éviekhez hasonlóan.

Országos szinten problémát jelent a pedagógusok korfájának kedvezőtlen alakulása, egyre több pedagógus éri el a nyugdíjas kort. Ez részben örvendetes, hogy ennyi évig a szakmát megbecsülve pályán maradtak, részben pedig gondoskodni kell az utánpótlásukról. Továbbá a nyugdíjra való jogosultságukkal általában azonos időben jubileumi jutalomra is jogosultak. A MOB-nál 2021-ben a 6 fő jubileumi jutalomra jogosultból 5 fő nyugdíjba vonuló kollégával kell számolnunk, ami a kiadásokat a nem rendszeres személyi juttatások tekintetében 8 844 e Ft-ra emeli meg ebben az évben. Az egyéb nem rendszeres juttatásoknál a bankszámlavezetési díjak, a közlekedési költségtérítések kerültek még betervezésre.

A Gondozási Központ munkatársai a közalkalmazotti törvény alapján kerülnek alkalmazásra. A közalkalmazotti bértábla fizetési fokozatai és osztályai szerinti alapilletmény besorolás a minimálbér és garantált bérminimum összegeivel azonosak még 20-30 éves munkaviszony elérése esetén is. Központi intézkedés alapján ezért a családsegítésben, idősgondozásban dolgozó munkatársak többsége kiegészítésként ágazati pótlékban is részesül, de még így is jelentősen alacsonyabb a bérük a versenyszférához képest. Személyi juttatások között itt került betervezésre a 26 fő közalkalmazott rendszeres bére, a közlekedési költségtérítés, a bankszámlavezetési díjak, valamint az időszaki megbízási díjak. Jubileumi jutalomban 1 fő részesül 2021-ben, melynek összege 524 e Ft.

Munkaadót terhelő járulékok és szociális hozzájárulási adó:

A személyi juttatások soron megjelenő összegek munkaadót terhelő járulékai és a szociális hozzájárulási adó összege ezen a soron került betervezésre a törvényi előírásoknak megfelelően. A 2020. évihez képest 1 419 e Ft-tal alacsonyabb összeget kell ebben az évben a személyi juttatások után fizetni, mivel 2020. július 1-től a munkaadót terhelő szociális hozzájárulási adó 17,5 %-ról 15,5 %-ra csökkent., így 2021-ben 28 833 247 Ft-tal terveztünk.

Dologi kiadások**:**

A dologi kiadások tervezésénél is nagyon körültekintően jártunk el. A helyi iparűzési adó kiesése és a gépjárműadó 40 %-os részaránya, mely korábban a gazdálkodásunk egyik jelentős bevételi forrása volt, 2021-ben nagyon átírta a költségvetés adatait. A dologi kiadások tervezésénél prioritást élveztek a rendszeresen, szerződés alapján kifizetésre kerülő összegek. A betervezett kiadásokat a következő előirányzatmódosításkor minden szervezeti egységnél szükséges felülvizsgálni és módosítani, mert csak az év közben érkező többletforrásokkal tudjuk fedezni a tényleges dologi kiadások összegét.

Bátaszék Város Önkormányzatának költségvetésében a korábbi években évelején bekerültek a Gazdasági Programmal és Fejlesztési tervvel összhangban lévő célfeladatok, a városüzemeltetési dologi kiadásai, valamint beruházási és felújítási kiadásai közé. 2021-ben a helyi iparűzési adó jelentős csökkenésével (közel 100 millió forint) kell jelen pillanatban számolni, amely a tervezést megnehezítette. ( a Kormány hatályos döntése, hogy évközben ezt a kiesést 2 részletben kompenzálni fogja az önkormányzatok részére.) A jelen pénzügyi helyzetre figyelemmel, a városüzemeltetési kiadásokat, a kiemelt szervezetek támogatásait, valamint a civilek támogatási kereteit első és második félévre kellett bontanunk. Első félévben – a beterjesztett és elfogadásra javasolt költségvetésben – szerepelnek azok a feladatok és támogatások, melyek nem halaszthatók (téli havazások utáni kátyúzások, járdák rendbetétele, közvilágítások javítása, stb…), illetve szükségesek az első félév zavartalan működéséhez ez egyes területeken. Ezeknek az összege 156 671 e Ft.

A költségvetésben jóváhagyásra javasolt városüzemeltetési dologi kiadások:

**Városüzemeltetés kiadások (dologi) I. félév II. félév**

1. kátyúzás 2.000 1.000
2. külterületi csapv. víz. rendezés (kaszálás) 1.500
3. járda felújítások (Kertalja, Kossuth) 2.000
4. betonutak javítása 1.500
5. KRESZ táblák pótlása 500
6. utcabútorok *(kukák, biciklitárolók, padok)*  500
7. lakossági járda anyagköltség 1.500
8. egyéb városüz. feladatok *(anyag költségek pl. mart aszfalt, zúzott kő)* 1.000 2.000
9. belt. csap. víz elvezető árok rendezés 2.000
10. karácsonyi világítás *(fel és le szer., fejlesztés a romkert előtt füzérek a fákra )* 1.000
11. játszóterek felülvizsgálata 500
12. közvill. hálózat üzemelt. szerződés 700
13. hulladéklerakó monitoring 1.800
14. külterületi utak karbantartására *(önk. önerő átkötő út javítása)*  1.500
15. külterületi erdő művelése 1.000
16. főépítészi tevékenység 1.320
17. padkarendezési feladatok 3.000
18. Zentai úti árok mederkotrása (iszap elszállítással- vasúti sin-Kövesdi á.) 4.000

(*játszótér, bevezető út padkarendezése, úttestben lévő rácsok javítása*)

1. Budai út növényesítés VI. ütem u.(*Templom Árpád u. között*

*növények és a min. 1x1 m ültetési tér kialakítás 6 db 400 e Ft/db* ) 2.400

Készítettünk egy második félévre vonatkozó listát, melyben azok a városüzemeltetési és egyéb dologi kiadások szerepelnek, melyek későbbi időpontra helyezése jelen pillanatban nem okoz fennakadást a működésben és a második félévben a helyiadó kiesés kompenzálására várhatóan megérkező kiegészítő támogatásból meg kell hogy valósuljanak, illetve megvalósíthatók. Részletesen az alábbi táblázat tartalmazza: *(Kv\_11. tájékoztató táblázat)*

Ellátottak pénzbeli juttatásai:

A 2021. évi normatív finanszírozás során a legnagyobb bevételkiesés a települési önkormányzatok szociális és gyermekjóléti feladatainak egyéb támogatását érinti. Míg az elmúlt évben 20 396 e Ft volt az állami támogatás, addig 2021-ben csak 7 362 e Ft-ot kaptunk a legérzékenyebb területre. Ez a 64 %-os csökkenés 13 034 e Ft kiesést jelent a finanszírozásból. A koronavírus okozta gazdasági nehézségek, a munkahelyek, bevételek elvesztése Városunk polgárait is jelentősen érintette. Az adott területen ezért továbbra is igyekszünk a normatív összeg csökkenése ellenére a szociális támogatásokkal maximálisan segíteni a rászorulókat. A költségvetésünk egyensúlya viszont nem billenhet el, ezért itt is a dologi és a felújítási kiadások metodikája szerint az első félévet érintő várható kiadásokat beterveztük a jelenlegi költségvetésbe. *(Kv\_9. tájékoztató táblázat)* Azokat a támogatási összegeket, melyek viszont csak a második félévben jelentkeznek (pl.: iskolakezdési támogatás, vagy egyéb, év közben arányosan jelentkező támogatási lehetőségek fele), azokat itt is a tartalék listára tettük *(Kv\_11. tájékoztató táblázat)* és a Kormányrendelet szerinti ütemezésben – június és október hónapokban – megérkező összegnek megfelelően előirányzat módosítást hajtunk végre.

Egyéb működési célú kiadások:

Az egyéb működési célú kiadásokat három csoportra bonthatjuk. Itt kellett betervezni azt a 27.169 e Ft szolidaritási hozzájárulást, melyet az állami támogatásoknál már csökkentő tételként említettünk.

Továbbá itt jelennek meg az egyéb működési célú ÁH-on belülre átadott összeg 447 699 e Ft összegben. A *Kv\_6. tájékoztató táblázat* részletesen bemutatja ezeket az összegeket, melyek a két társulás – az ESZGY és a MOB részére átadásra kerülnek szociális és nevelési, étkezési, bölcsődei feladatok finanszírozására.

Szintén a 6. tájékoztató táblázatban részletesen kimutattuk az Egyéb működési célú kiadásokat államháztartáson kívülre. Az itt megjelenő 162 656 e Ft Bátaszék Város Önkormányzata által alapított kft-k működésére nyújtanak fedezetet. A BÁT-KOM 2004 Kft működésére 113 893 e Ft, a Bátaszékért Marketing NKft részére 30 865 e Ft került az üzleti terveik alapján meghatározásra. A két Kft is a lehetőségekhez mérten takarékos költségvetést készített, a BÁT-KOM 2004 Kft 8 465 e Ft-al kevesebbet, a Bátaszékért Marketing NKft pedig 999 e Ft-al kevesebbet tervezett erre az évre a 2020. évi eredeti támogatási összegüktől. Ez utóbbinál meg kell jegyezni, hogy 2021. évi rendezvényekre vonatkozóan még nem kötött az önkormányzat szerződést a Nonprofit Nkft.-vel.

|  |  |  |
| --- | --- | --- |
| **II. félévre áthúzódó, várható kiadások** | | |
|  | Feledat megnevezés | Tervezett költség |
| 1. | Dologi kiadások | 17 493 799 |
| 2. | Szociális kiadások | 10 000 000 |
| 3. | Német Önkormányzat támogatás | 500 000 |
| 4. | Roma Önkormányzat támogatás | 200 000 |
| 5. | Belső ellenőr díja | 460 000 |
| 6. | Könyvtár könyv beszerzés | 2 000 000 |
| 7. | Egyensúlyi CT | 1 500 000 |
| 8. | Közfoglalkoztatás önerő CT | 1 500 000 |
| 9. | Védőoltás keretösszeg CT | 900 000 |
| 10. | Kiemelt szervezetek támogatása | 5 700 000 |
| 11. | Civil támogatási keret | 5 000 000 |
| 12. | Testvérvárosi kapcs.-utazási ktg. | 2 000 000 |
| 13. | Városüz.kiadás-kátyúzás | 1 000 000 |
| 14. | Városüz.kiadás-betonutak javítása | 1 500 000 |
| 15. | Városüz.kiadás utcabútorok | 500 000 |
| 16. | Városüz.kiadás - lakossági járda anyagktg. | 1 500 000 |
| 17. | Városüz.kiadás egyéb városüz.fel.ok | 2 000 000 |
| 18. | Városüz.kiadás belt.csap.víz elvezető árok rend. | 2 000 000 |
| 19. | Városüz.kiadás - karácsonyi vilagítás | 1 000 000 |
| 20. | Városüz.kiadás - külterületi utak karb. | 1 500 000 |
| 21. | Városüz.kiadás - külterületi erdő művelése | 1 000 000 |
| 22. | Városüz.kiadás - Budai utca növényesítés | 2 400 000 |
| 23. | Közvilágítási lámpák cseréje | 2 000 000 |
| 24. | Temető belső út (V:ütem) lélekharangtorony felújítása | 4 000 000 |
| 25. | Babits játszótér gumi ütéscsillapítók (IV. ütem) | 1 500 000 |
| 26. | Város Könyvtár (álmenyezet) | 2 000 000 |
| 27. | Tájház (csapadékvíz levezetés,leállósáv építése) | 2 000 000 |
| 28. | Művelődési Ház fűtéskorszerűsítés II. ütem | 6 000 000 |
| 29. | Helyi védettség alatt álló ingatl. felújítási ktgeihez hj CT | 1 000 000 |
| 30. | Ingatlanvásárlás piactéren CT | 3 000 000 |
| 31. | VP Helyi Piac kialakítása pályázat önerő CT | 18 000 000 |
| 32. | 2021.évi rendezvényköltség első félévről áthúzódó | 3 420 000 |
| 33. | Marketing Kft - rendezvény - közfeladatellátás | 1 860 000 |
| 34. | Marketing Kft - rendezvény - közfeladatellátás | 9 411 000 |
| 35. | Számvevőségi épület felújítás I. ütem (nyilászáró csere) | 10 000 000 |
| 36. | ingatlanvásárlás | 8 000 000 |
| 37. | Rácz-töltési zsilip felújítása | 3 000 000 |
|  |  | **136 844 799** |

Tartalékok tervezésénél is a céltartalékok közé kerültek be azok a felújítási és működési kiadások, melyek megvalósítása mindenképpen az első félévhez kapcsolódik. Az itt megjelenő 52 864 e Ft-ból 14 496 e Ft működési kiadás, 38 368 Ft fejlesztési célú kiadás. A táblázatot becsatoltuk, az excel pedig a *KV\_10.sz.tájékoztató* mellékletben is elérhető.

|  |  |  |  |
| --- | --- | --- | --- |
|  |  |  |  |
| **Határozat száma** | **Cél** | **Céltartalék** | **2021.** |
|  | Fejlesztési | Kövesd | **2 500 000** |
|  | Fejlesztési | Lajvér | **2 000 000** |
| 33/2020 | Fejlesztési | Viziközmű fejlesztésekre elkülönített pénz vízágazat önerő | **3 339 000** |
| 33/2020 | Fejlesztési | "Zöldgazdaság Finanszírozási Rendszer" önerő | **3 505 000** |
|  | Fejlesztési | Széchenyi Program pénzeszköz elkülönítés | **1 206 000** |
|  | Fejlesztési | 2021.lakásfelújítási tartalék rendkívüli felújítási feladatokra | **500 000** |
|  | Fejlesztési | Pályázati saját forrás (önerő) céltartalék | **10 000 000** |
|  | Fejlesztési | Külterületi utak felújítására (Vadásztársaság) | **5 083 000** |
|  | Fejlesztési | Külterületi utak elk. számla | **10 000** |
|  | Fejlesztési | Jótállási biztosíték MNP | **9 625 000** |
| 206/2018 | Fejlesztési | Zsikó Erzsébet helyi védelem alatt álló ing.tám. | **300 000** |
| 204/2018 | Fejlesztési | Huy István helyi védelem alatt álló ing.tám. | **300 000** |
|  | **Fejlesztési** | **Fejlesztési céltartalék összesen:** | **38 368 000** |
|  | Működési | Szoc. Juttatások keret -köztisztviselők | **150 000** |
|  | Működési | Szoc. Juttatások keret - intézmények | **60 000** |
|  | Működési | Szoc. Juttatások keret - polgármester | **150 000** |
|  | Működési | Egyensúlyi céltartalék | **5 000 000** |
|  | Működési | Védőoltások keretösszeg | **900 000** |
|  | Működési | EMMI támogatás (Bornapok) | **5 000 000** |
|  | Működési | Ünnepekhez kapcs. adomány | **1 736 000** |
|  | Működési | 2021. évi közfoglakoztatási program önerő a 2020.év alapján | **1 500 000** |
|  | **Működési** | **Működési céltartalékok összesen:** | **14 496 000** |
|  |  | **Mindösszesen** | **52 864 000** |

Szintén a tartalékok között terveztünk be 7 000 e Ft általános tartalékot, annak érdekében, hogy vis major esetén azonnal tudjunk a gazdasági eseményre reagálni.

Felhalmozási kiadások: 185 702 e Ft

A folyamatban lévő pályázatok kiadási vonzatai kerültek betervezésre a beruházásokhoz 110 387 e Ft összegben, valamint ez tartalmazza az új elszámolási rend szerinti a könyvtár részére vásárolt könyvek összegét is. Részletesen az alábbi táblázatban, mely a *Kv\_6.sz. melléklete.*

|  |  |  |  |  |  |
| --- | --- | --- | --- | --- | --- |
| **Beruházási (felhalmozási) kiadások előirányzata beruházásonként** | | | | | |
|  |  |  |  |  | ***Forintban!*** |
| **Beruházás megnevezése** | **Teljes költség** | **Kivitelezés kezdési és befejezési éve** | **Felhasz-nálás 2020. XII. 31-ig** | **2021. évi előirányzat** | **2021. utáni szükséglet** |
| **A** | **B** | **C** | **D** | **E** | **F=(B-D-E)** |
| TOP 3.2.1 Iskola energetika | 95 823 731 | 2020-2021 | 1 707 500 | 94 116 231 |  |
| Közművelődési érdekeltségnövelő pályázat | 868 000 | 2020-2021 |  | 868 000 |  |
| Idősek Otthona ideiglenes épület | 7 000 000 | 2021 |  | 7 000 000 |  |
| Budai utca leállósáv megszüntetése | 1 000 000 | 2021 |  | 1 000 000 |  |
| Napelemes kandeláber telepítése | 1 000 000 | 2021 |  | 1 000 000 |  |
| 322/2020 Új közvilágítási lámpatestek beszerzése | 1 293 207 | 2020 |  | 1 293 207 |  |
| Közvilágítási lámpák cseréje III. ütem | 2 000 000 | 2021 |  | 2 000 000 |  |
| Egyéb gép, berendezés beszerzése | 800 000 | 2021 |  | 800 000 |  |
| Szerverszoba klíma kiépítése | 592 000 | 2021 |  | 592 000 |  |
| KÖH egyéb gép, berendezés | 292 000 | 2021 |  | 292 000 |  |
| Könyvtár könyv beszerzés | 1 045 000 | 2021 |  | 1 045 000 |  |
| Könyvtár kisértékű tárgyi eszköz beszerzés | 381 000 | 2021 |  | 381 000 |  |
| **ÖSSZESEN:** | **112 094 938** |  | **1 707 500** | **110 387 438** |  |

A felújítások keretében szintén 2 pályázati támogatásból megvalósuló munka, valamint a közvilágítás 1 félévre tervezett javítása került betervezésre, valamint a szolgálati lakások elektromos felújítási kiadásai.

|  |  |  |  |  |  |
| --- | --- | --- | --- | --- | --- |
| **Felújítási kiadások előirányzata felújításonként** | | | | | |
|  |  |  |  |  | ***Forintban!*** |
| **Felújítás megnevezése** | **Teljes költség** | **Kivitelezés kezdési és befejezési éve** | **Felhasználás 2020. XII. 31-ig** | **2021. évi előirányzat** | **2021. utáni szükséglet** |
| **A** | **B** | **C** | **D** | **E** | **F=(B-D-E)** |
| Tájház felújítás | 37 703 854 | 2021 |  | 37 703 854 |  |
| Budai utca járdafelújítás | 25 780 650 | 2021 |  | 25 780 650 |  |
| 12/2021 Hunyadi u. 2/A szám alatti ingatlan Fsz/3 elektromos rendszer felújítása | 1 200 000 | 2021 |  | 1 200 000 |  |
| 12/2021 Budai u. 56-58. szám alatti ingatlan csoportos villamosmérőhely felújítása | 6 000 000 | 2021 |  | 6 000 000 |  |
| 12/2021 Svábhegy utca kialakítása | 2 000 000 | 2021 |  | 2 000 000 |  |
| **ÖSSZESEN:** | **72 684 504** |  |  | **72 684 504** |  |

Továbbá itt szerepeltetjük a 2 630 e Ft-ban átadásra kerülő felhalmozási célú támogatásokat. Mint már az előterjesztésben több alkalommal jeleztem, a kiadásaink nagyon takarékosan kerültek megtervezésre, de vannak olyan feladatok, melyek nem halaszthatók tovább, illetve korábbi ellenőrzések következtében kötelező egyes eszközök pótlása, javítása. Ebből az összegből 2.244 e Ft az, amit a Társulási Tanács az ESZGY felújítási kiadásai között támogatott az orvosi ügyelet, vagy pl a házi segítségnyújtásnál a jelzőrendszerek készülékeinek pótlására. Továbbá itt jelenik meg egy 2019-ről áthúzódó BSE TAO támogatáshoz kapcsolódó önerő 386 e Ft összegben.

Finanszírozási kiadásaink között 2 tétel szerepel, az egyik a 2020. decemberben a MÁK által megelőlegezett normatíva átutalása, melyet ebben az évben kell rendezni – 22 674 e Ft összegben, valamint az előző évben vásárolt gépkocsi lízing díja 1 078 e Ft.

Az első fordulóban kiküldöttekhez képest az alábbi változások történtek a költségvetés belső szerkezetében:

A fő költségvetési összeg és a bevételi oldal változatlanul hagyása mellett a céltartalékból átkerültek a felújítási kiadások közé a szolgálati lakások elektromos felújításai, valamint az ünnepekhez kapcsolódó kiadások belső szerkezetén változtattunk.

|  |  |  |
| --- | --- | --- |
| **1.** | **Működési költségvetés kiadásai (1.1+…+1.5.)** | **-550 000** |
| ***1.1.*** | ***Személyi juttatások*** | ***0*** |
|  |  |  |
| ***1.2.*** | ***Munkaadókat terhelő járulékok és szociális hozzájárulási adó*** | ***0*** |
|  |  |  |
| ***1.3.*** | ***Dologi kiadások*** | ***200 000*** |
|  | Ünnepekhez kapcsolódó adomány vissza céltartaléba | -750 000 |
|  | 50/2021 2021 húsvéti ünnepekhez kapcsolódó adomány | 950 000 |
| ***1.4.*** | ***Ellátottak pénzbeli juttatásai*** | ***-750 000*** |
|  | II.félévre áthúzódó kiadás- Települési támogatás gyógyszerkiadásra | -750 000 |
| ***1.5*** | ***Egyéb működési célú kiadások*** | ***0*** |
| ***1.6.*** | ***- az 1.5-ből: - Elvonások és befizetések*** |  |
| ***1.7.*** | ***- Egyéb folyó kiadások*** | ***0*** |
|  |  |  |
| ***1.8.*** | ***-Visszatérítendő támogatások, kölcsönök nyújtása ÁH-n belülre*** |  |
|  |  |  |
| ***1.9.*** | ***- Visszatérítendő támogatások, kölcsönök törlesztése ÁH-n belülre*** |  |
|  |  |  |
| ***1.10.*** | ***- Egyéb működési célú támogatások ÁH-n belülre*** | ***0*** |
|  |  |  |
| ***1.11.*** | ***- Garancia és kezességvállalásból kifizetés köznevelés hozzájárulás*** |  |
| ***1.12.*** | ***- Visszatérítendő támogatások, kölcsönök nyújtása ÁH-n kívülre*** | ***0*** |
|  |  |  |
| ***1.13.*** | ***- Árkiegészítések, ártámogatások*** |  |
| ***1.14.*** | ***- Kamat*** |  |
|  |  |  |
| ***1.15.*** | ***- Egyéb működési célú támogatások államháztartáson kívülre*** | ***0*** |
|  |  |  |
| **2.** | **Felhalmozási költségvetés kiadásai** (2.1.+2.3.+2.5.) | **9 200 000** |
| ***2.1.*** | ***Beruházások*** | ***0*** |
|  |  |  |
| ***2.2.*** | ***2.1.-ből EU-s forrásból megvalósuló beruházás*** |  |
| ***2.3.*** | ***Felújítások*** | ***9 200 000*** |
|  | 12/2021 Hunyadi u. 2/A szám alattoi ingatlan Fsz/3 elektromos rendszer felújítása | 1 200 000 |
|  | 12/2021 Budai u. 56-58. szám alatti ingatlan csoportos villamosmérőhely felújítása | 6 000 000 |
|  | 12/2021 Svábhegy utca kialakítása | 2 000 000 |
| ***2.4.*** | ***2.3.-ból EU-s forrásból megvalósuló felújítás*** |  |
|  |  |  |
| ***2.5.*** | ***Egyéb felhalmozási kiadások*** |  |
|  |  |  |
| **3.** | **Tartalékok (3.1.+3.2.)** | **-8 650 000** |
| ***3.1.*** | ***Általános tartalék*** | ***0*** |
|  |  |  |
| ***3.2.*** | ***Céltartalék*** | ***-8 650 000*** |
|  | **Működési céltartalék** | **550 000** |
|  | Ünnepekhez kapcsolódó adomány vissza céltartaléba | 1 500 000 |
|  | 50/2021 2021 húsvéti ünnepekhez kapcsolódó adomány | -950 000 |
|  | **Fejlesztési céltartalék** | **-9 200 000** |
|  | 12/2021 lakásgazdálkodási elk.Ct terhére feloldás felújítások közé | -9 200 000 |
|  |  |  |
| **4.** | **KÖLTSÉGVETÉSI KIADÁSOK ÖSSZESEN (1+2+3)** | **0** |
| **9.** | **FINANSZÍROZÁSI KIADÁSOK ÖSSZESEN: (5.+…+8.)** | **0** |
| **10.** | **KIADÁSOK ÖSSZESEN: (4+9)** | **0** |

A 2021. költségvetési évben az önkormányzatok feladatellátásának alul finanszírozásából adódó, illetve az iparűzési adóbevétel kiesés miatti forráshiány megszüntetése tehát egyrészt az előző évi pénzmaradvány terhére, másrészt a már említett 2 féléves tartalék lista felállításával, az ígért kieső iparűzési adó kompenzálását követően történhet.

**Tisztelt Képviselő-testület!**

A jogalkotásról szóló 2010. évi CXXX. törvény (Jat.) 17. §-a alapján a költségvetési rendeletet előkészítő jegyző előzetes hatásvizsgálatot végzett, melyben felmérte a szabályozás várható következményeit.

**A költségvetési rendelettervezet előzetes hatásvizsgálatának megállapításai a következők**

***Társadalmi, gazdasági, hatások***

*A költségvetési rendeletben foglaltak végrehajtása elősegíti az önkormányzat Gazdasági Programjában a szociális rendszer fejlesztésére vonatkozó célok megvalósítását, a foglalkoztatás növelését.*

*A rendeletben foglaltak végrehajtásának gazdasági, költségvetési hatását az előterjesztés részletesen tartalmazza.*

***Környezeti és egészségügyi következmények***

*A költségvetési rendeletben foglaltak végrehajtása elősegíti a Gazdasági Programban és a Fejlesztési Tervben meghatározottak megvalósulását*.

*A költségvetési rendeletben foglaltak végrehajtásának egészségügyi követelményei nincsenek.*

***Adminisztratív terheket befolyásoló hatások***

*A költségvetési rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelent a költségvetési szervek számára.*

***A jogszabályok megalkotásának szükségessége, a jogalkotás elmaradásának várható következményei***

*A költségvetési rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.*

***A jogszabály alkalmazásához szükséges személyi, szervezeti, tárgyi és pénzügyi feltételek***

*A költségvetési rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak.*

A rendelet-tervezet elkészítésénél a jogszabályszerkesztésről szóló 61/2009. (XII.14.) IRM rendelet előírásai kerültek figyelembe vételre.

A fentiekre figyelemmel javasoljuk az előterjesztett rendelet-tervezet elfogadását.

*Az államháztartásról szóló 2011. évi CXCV. törvény. 29/A. §* értelmében:

„29/A. § A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

a) a [Gst. 45. § (1) bekezdés a) pontjában](https://www.opten.hu/optijus/lawtext/175836/tvalid/2016.1.1./tsid/175104" \t "_blank) kapott felhatalmazás alapján kiadott jogszabályban meghatározottak szerinti saját bevételeinek és

b) a [Gst. 8. § (2) bekezdése](https://www.opten.hu/optijus/lawtext/175836/tvalid/2016.1.1./tsid/8704" \t "_blank) szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.”

Fenti jogszabályhely alapján javasoljuk az alábbi határozati javaslat elfogadását:

**H a t á r o z a t i j a v a s l a t :**

**Bátaszék Város Önkormányzat saját bevételeiről és fizetési kötelezettségeiről szóló 2021-2023. évi középtávú terv elfogadására**

Bátaszék Város Önkormányzata Képviselő-testületének- a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere *az államháztartásról szóló 2011. évi CXCV. törvény. 29/A. §-ában* foglaltakra figyelemmel a város saját bevételeinek és adósságot keletkeztető ügyleteiből eredő fizetési kötelezettségeinek 2021-2023. évi középtávú tervét a határozat 1. melléklete szerinti tartalommal jóváhagyja.

*Határidő:* Azonnal

*Felelős:* Dr. Bozsolik Róbert polgármester

Határozatról értesül: Bátaszéki KÖH pénzügyi iroda

irattár

1. melléklet

|  |  |  |  |  |  |
| --- | --- | --- | --- | --- | --- |
| **Bátaszék Város Önkormányzat adósságot keletkeztető ügyleteiből eredő fizetési kötelezettségeinek bemutatása** | | | | | |
|  |  |  |  |  | ***Forintban!*** |
| **MEGNEVEZÉS** | **Sor-szám** | **Saját bevétel és adósságot keletkeztető ügyletből eredő fizetési kötelezettség összegei** | | | **ÖSSZESEN F=(C+D+E)** |
|
| **2022.** | **2023.** | **2024.** |
| **A** | **B** | **C** | **D** | **E** | **F** |
| Helyi adóból és a települési adóból származó bevétel | 01 | 260 000 000 | 265 000 000 | 265 000 000 | **790 000 000** |
| Az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel | 02 |  |  |  |  |
| Osztalék, koncessziós díj és hozambevétel | 03 |  |  |  |  |
| Tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel | 04 | 1 100 000 | 1 500 000 | 1 300 000 | **3 900 000** |
| Bírság-, pótlék- és díjbevétel | 05 | 1 100 000 | 1 100 000 | 1 100 000 | **3 300 000** |
| Kezesség-, illetve garanciavállalással kapcsolatos megtérülés | 06 |  |  |  |  |
| **Saját bevételek (01+… .+06)** | **07** | **262 200 000** | **267 600 000** | **267 400 000** | **797 200 000** |
| **Saját bevételek (07 sor) 50%-a** | **08** | **131 100 000** | **133 800 000** | **133 700 000** | **398 600 000** |
| Hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása | 09 |  |  |  |  |
| A számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára | 10 |  |  |  |  |
| Váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke | 11 |  |  |  |  |
| Az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege | 12 | 1 154 021 | 1 235 969 | 214 363 | **2 604 353** |
| A visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár | 13 |  |  |  |  |
| A szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték | 14 |  |  |  |  |
| hitelintézetek által, származékos műveletek  különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege | 15 |  |  |  |  |
| **Fizetési kötelezettség (09+…+15)** | **16** | **1 154 021** | **1 235 969** | **214 363** | **2 604 353** |
| **Fizetési kötelezettséggel csökkentett saját bevétel (08-16)** | **17** | **129 945 979** | **132 564 031** | **133 485 637** | **395 995 647** |